钦定古今图书集成/历象汇编/历法典/第103卷 > 《宋史》 > 律历志
## 钦定古今图书集成/历象汇编/历法典/第103卷 > 《宋史》 > 律历志

英宗《明天历》法升降分，《皇极》躔衰有陟降率，《麟德》以
日景差、陟降率、日晷景消息为之，义通轨漏。夫南至
之后，日行渐升，去极近，故晷短而万物皆盛；北至之
后，日行渐降，去极远，故晷长而万物寖衰。自《大衍》以
下，皆从《麟德》。今历消息日行之升降，积而为盈缩焉。
岳台日晷岳台者，今京师岳台坊地曰浚仪，近古候
景之所。《尚书·洛诰》称东土是也。《礼·玉人职》：“土圭长尺
有五寸，以致日”，此即日有常数也。《司徒职》“以圭正日
晷”，日至之景，尺有五寸，谓之地中，此即是地。土中致
日景，与土圭等。然表长八尺，见于周髀。夫天有常运，
地有常中，历有正象，表有定数。言日至者，明其日至
此也。景尺有五寸，与圭等者，是其景晷之真效。然夏
至之日，尺有五寸之景，不因八尺之表，将何以得？故
《经》见夏至日景者，明表有定数也。

### 【宣和博古图】

＆＆图表＝340151a：

### 【周双螭表座】

＆＆图表＝340151b：

右表座高一尺三寸七分，下径一尺九寸三分，重五
十五斤，无铭。《周官》：“置槷昼以参诸日中之景。”槷即表
也。是器形若大盘，上蟠双螭而仰其首，于两螭间又
出一筒，中通上下，是为表座。中通所以植槷，无欹侧，
以取其端焉。

### 【汉表座】

＆＆图表＝340151c：

右表座高四寸六分，深四寸二分，阔七寸一分，口径
一寸一分，重三斤九两。无铭。是器表座也，作三圜筒，
相合为一体，措之地，则一筒端立，可以立表，《周官》所
谓“槷”者，是器所以为测日之具也。